
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 203 

4 Οκτωβρίου 1999 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

247. Συμπλήρωση και αντικατάσταση διατάξεων του 
Κανονισμού Εσωτερικής Υπηρεσίας του Πυρο¬ 
σβεστικού Σώματος (Π.Δ.210/1992 Α' 99). 1 

ΑΠΟΦΑΣΕΙΣ 

Διευκρίνιση διατάξεων της Πράξης ΣΝΠ 13/16.4.99 Υ¬ 
ποχρεωτικές καταθέσεις στην Τράπεζα της Ελλά¬ 
δος από πιστωτικά ιδρύματα των οποίων η πιστωτι- 


κή επέκταση υπερβαίνει προβλεπόμενα όρια", ό¬ 
πως ισχύει. 2 

Τροποποίηση της ΠΔ/ΤΕ 2185/24.3.93 που αφορά τη 
χρηματοδότηση των πιστωτικών ιδρυμάτων από 
την Τράπεζα της Ελλάδος έναντι ενεχύρου τίτλων 
του Ελληνικού Δημοσίου. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 247 
Συμπλήρωση και αντικατάσταση διατάξεων του Κανονι¬ 
σμού Εσωτερικής Υπηρεσίας του Πυροσβεστικού Σώ¬ 
ματος (Π.Δ.210/1992 Α' 99). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 εδάφιο δ, στ και θ του άρθρου 11 του 
Ν. 1481/1984 "Οργανισμός Υπουργείου Δημόσιας Τάξης" 
(Α' 152), όπως το άρθρο αυτό αντικαταστάθηκε από την 
παρ. 1 του άρθρου 1 του Ν. 1590/1986. 

β) Της παρ. 2 του άρθρου 1 του Ν. 1590/1986 "Τροπο¬ 
ποίηση διατάξεων του Ν. 1481/1984 "Οργανισμός Υπουρ¬ 
γείου Δημόσιας Τάξης" και άλλες διατάξεις" (Α'49). 

γ) Του Π.Δ. 137/1986 "Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης" 
(Α' 51). 

δ) Του Π.Δ. 108/1994 "Περιορισμός αρμοδιότητας κατά 
την έκδοση κανονιστικών διαταγμάτων και αποφάσεων σε 


θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης" (Α' 82). 

ε) Του άρθρου 29 Ατού Ν.1558/1985 "Κυβέρνηση και 
Κυβερνητικά Όργανα" (ΑΊ37), το οποίο προστέθηκε με το 
άρθρο 27 του Ν. 2081/1992 (ΑΊ54) και αντικαταστάθηκε 
από το άρθρο 1 παρ.2α του Ν. 2469/1997 (Α' 38). 

2. Τις διατάξεις του άρθρου μόνου του Π.Δ. 175/1999 
(ΑΊ64). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

4. Την 354/1999 Γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Δημόσιας Τά¬ 
ξης, αποφασίζουμε: 

Άρθρο 1 

1. Το άρθρο 13 του Π.Δ. 210/1992 (Ά99) (άρθρο 13 του 
Π.Δ.8/1991 (Α'5) αντικαθίσταται ως εξής: 

Άρθρο 13 

Καθήκοντα Υπαρχηγών Πυροσβεστικού Σώματος 

1. α) Οι δύο (2) Υπαρχηγοίτου Πυροσβεστικού Σώματος 
είναι άμεσοι βοηθοί του Αρχηγού του Πυροσβεστικού Σώ¬ 
ματος, στην εκτέλεση των καθηκόντων του και τον ανα¬ 
πληρώνουν απόντα ή κωλυόμενο, κατά τη σειρά αρχαιό¬ 
τητάς τους. 

β) Πέραν των προβλεπομένων από την ισχύουσα νομο¬ 
θεσία καθηκόντων των δύο Υπαρχηγών, μπορεί να ανατε¬ 
θεί σ’ αυτούς κάθε άλλο νόμιμο καθήκον και επιπλέον: 

Α. Ο ένας των Υπαρχηγών: 

α) Είναι υπεύθυνος απέναντι στον Αρχηγό Πυροσβεστικού 
Σώματος για τα θέματα επιχειρησιακής ετοιμότητας των Υ¬ 
πηρεσιών του Σώματος, όπως πυρόσβεση, διάσωση κ.α. 

β) Ενημερώνει τον Αρχηγό για τη λειτουργία και από¬ 
δοση των Υπηρεσιών αρμοδιότητάς του καθώς και για το 
επίπεδο επιχειρησιακής ετοιμότητας και εκπαίδευσης 
του προσωπικού τους και εισηγείται σ' αυτόν μεθόδους 
βελτίωσης της αποτελεσματικότητας του πυροσβεστικού 
έργου και του επιπέδου εκπαίδευσης του πυροσβεστικού 
προσωπικού και προτείνει την εξασφάλιση των απαιτού- 
μενων μέσων υποστήριξής τους. 

γ) Μελετάει τα στατιστικά στοιχεία και τις εκθέσεις που 
υποβάλλονται στο Αρχηγείο σχετικά με τη δράση των 
Υπηρεσιών και επιβλέπει για την εξαγωγή των απαραίτη¬ 
των συμπερασμάτων. 

δ) Με εντολή του Αρχηγού επιθεωρεί τις Υπηρεσίες 
του Σώματος για να διαπιστώσει το βαθμό επιχειρησια¬ 
κής ετοιμότητας και εκπαίδευσης του προσωπικού κάθε 
Υπηρεσίας τις σχέσεις με τις τοπικές Αρχές και γενικό¬ 
τερα ό,τι έχει σχέση με το παρεχόμενο πυροσβεστικό 
έργο. 

ε) Παρακολουθεί και προσυπογράφει την εισερχόμενη 
και εξερχόμενη αλληλογραφία που έχει σχέση με τις αρ- 
μοδιότητές του και εισηγείται στον Αρχηγό για τη λήψη α¬ 
ποφάσεων στα θέματα αυτά. 

στ) Ενημερώνεται για όλα τα υπηρεσιακά θέματα από 
τα αρμόδια όργανα και ειδικότερα για τα ζητήματα που έ¬ 
χουν σχέση ή διευκολύνουν την εκτέλεση των καθηκό¬ 
ντων του. 

Β. Ο άλλος Υπαρχηγός: 

α) Είναι υπεύθυνος απέναντι στον Αρχηγό Πυροσβε¬ 
στικού Σώματος για τα θέματα διοικητικής υποστήριξης 
των Υπηρεσιών του Σώματος και εισηγείται τρόπους βελ¬ 
τίωσής της και φροντίζει για την εξασφάλιση των ανα¬ 
γκαίων υλικών και μέσων. 

β) Με εντολή του Αρχηγού επιθεωρεί τις Υπηρεσίες του 
Σώματος για θέματα αρμοδιότητάς του. 

γ) Είναι υπεύθυνος για την παρεχόμενη από τις Σχολές 
της Πυροσβεστικής Ακαδημίας εκπαίδευση στους σπου¬ 
δαστές της και εισηγείται στον Αρχηγό κάθε αναγκαίο μέ¬ 
τρο για τη βελτίωσή της. 

δ) Παρακολουθεί το επίπεδο πειθαρχίας του πυροσβε¬ 
στικού προσωπικού και εισηγείται στον Αρχηγό τη λήψη 
και επιβολή μέτρων για τη βελτίωσή της. 

ε) Παρακολουθεί και προσυπογράφει την εισερχόμενη 
και εξερχόμενη αλληλογραφία που έχει σχέση με τις αρ- 
μοδιότητές του και εισηγείται στον Αρχηγό για τη λήψη α¬ 
ποφάσεων στα θέματα αυτά. 

στ) Ενημερώνεται για όλα τα υπηρεσιακά θέματα από 
τα αρμόδια όργανα και ειδικότερα για τα ζητήματα που έ¬ 
χουν σχέση ή διευκολύνουν την εκτέλεση των καθηκό¬ 
ντων του. 

2. Η ανάθεση των καθηκόντων που περιγράφονται στην 
προηγούμενη παράγραφο στους Υπαρχηγούς αντίστοι¬ 
χα, γίνεται με Απόφαση του Υπουργού Δημόσιας Τάξης 
μετά από εισήγηση του Αρχηγού του Πυροσβεστικού Σώ¬ 
ματος και είναι ανεξάρτητη από τη σειρά αρχαιότητάς 
τους. Ο αρχαιότερος των Υπαρχηγών έχει τον τίτλο του Α' 
Υπαρχηγού και ο νεότερος του Β' Υπαρχηγού. Σε περί¬ 
πτωση απουσίας, έλλειψης ή κωλύματος ενός από τους 
Υπαρχηγούς, τα καθήκοντά του ασκεί ο άλλος". 

2. Όπου στην κείμενη νομοθεσία για το Πυροσβεστικό 
Σώμα αναφέρεται ως συντάκτης ή γνωματεύων για τις Εκ¬ 
θέσεις Ικανότητας ο Υπαρχηγός, η αρμοδιότητα αυτή α¬ 
σκείται στο εξής ως ακολούθως: 

α) Ο αρμόδιος για τα επιχειρησιακά θέματα Υπαρχηγός 
συντάσσει τις Εκθέσεις Ικανότητας του Διευθυντή Αρχη¬ 
γείου, των Διοικητών Περιφερειακών Διοικήσεων Πυρο¬ 
σβεστικών Υπηρεσιών, των Διοικητών των Ειδικών Μονά¬ 
δων Αντιμετώπισης Καταστροφών και του Διοικητού του 
Συντονιστικού Επιχειρησιακού Κέντρου Υπηρεσιών Πυ¬ 
ροσβεστικού Σώματος και γνωματεύει στις Εκθέσεις Ικα¬ 
νότητας των Διευθυντών των Διευθύνσεων Πυρόσβεσης- 
Διάσωσης και Δασοπυρόσβεσης του Αρχηγείου Πυρο¬ 
σβεστικού Σώματος, των Υποδιοικητών Περιφερειακών 
Διοικήσεων Πυροσβεστικών Υπηρεσιών και των Διοικήσε¬ 
ων Πυροσβεστικών Υπηρεσιών Νομού και πόλεων και των 
Διοικητών των Πυροσβεστικών Υπηρεσιών και των Υποδι¬ 


οικητών των Ειδικών Μονάδων Αντιμετώπισης Καταστρο¬ 
φών. 

β) Ο αρμόδιος για τη διοικητική υποστήριξη Υπαρχηγός 
συντάσσει τις Εκθέσεις Ικανότητας του Διοικητή της Πυρο¬ 
σβεστικής Ακαδημίας, των Διευθυντών της Γ ενικής Αποθή¬ 
κης Υλικού Πυροσβεστικού Σώματος, της Διαχείρισης Χρη¬ 
ματικού, των Ασφαλιστικών Ταμείων και του Προϊσταμένου 
του Πυροσβεστικού Συνεργείου Αθηνών και γνωματεύει 
στις Εκθέσεις Ικανότητας των Διευθυντών των Διευθύνσε¬ 
ων Προληπτικής Πυροπροστασίας, Προσωπικού, Οργάνω- 
σης-Μελετών, Εκπαίδευσης, Πληροφορικής-Επικοινωνιών, 
Τεχνικών Εφαρμογών, Οικονομικού και Υγειονομικού του 
Αρχηγείου Πυροσβεστικού Σώματος, του Προϊσταμένου 
του Πυροσβεστικού Συνεργείου Θεσσαλονίκης, του Υποδι- 
οικητού της Πυροσβεστικής Ακαδημίας και του αρχαιοτέ- 
ρου Αξιωματικού της Γ.ΑΎ.Π.Σ. και της Διαχείρισης Χρημα¬ 
τικού καθώς και του Προϊσταμένου της Γραμματείας του Δι- 
ευθυντού Αρχηγείου και των Υπασπιστών του Αρχηγού και 
Υπαρχηγών του Πυροσβεστικού Σώματος. 

3. Πρόεδρος στο Κατώτερο Συμβούλιο Πυροσβεστικού 
Σώματος είναι ο νεότερος των Υπαρχηγών και στο Ανώτε¬ 
ρο Συμβούλιο συμμετέχει ο αρχαιότερος από αυτούς. 

Άρθρο 2 

Στο τέλος της παρ. 2του άρθρου 122 του Π.Δ.210/1992 
(Α 99) (άρθρο 11 Π.Δ. 122/1990 (Α'49), άρθρο 47 παρ. 13 
Π.Δ. 426/1991 (Α' 155)] προστίθεται περίπτωση δ, η οποία 
έχει ως εξής: 

"δ) Σε περίπτωση που για την ίαση ή αποθεραπεία πάθη¬ 
σης ασθενούς δεν κρίνεται απαραίτητη η χορήγηση αναρ- 
ρωτικής άδειας, με απόφαση της οικείας Επιτροπής, τίθε¬ 
ται αυτός σε ελαφρά υπηρεσία, για χρονικό διάστημα μέ- 
ΧΡ ι τρεις (3) μήνες, συνολικά ή τμηματικά. Το ίδιο δικαίωμα 
έχει και η Ανωτάτη Υγειονομική Επιτροπή Πυροσβεστικού 
Σώματος για τις περιπτώσεις που παραπέμπονται σ αυτήν 
και για χρονικό διάστημα μέχρι έξι (6) μήνες, συνολικά ή 
τμηματικά. Υπάλληλος του πυροσβεστικού προσωπικού 
που τίθεται σε ελαφρά υπηρεσία εκτελεί όλες τις υπηρε¬ 
σίες και τα καθήκοντα που επιτρέπει η κατάσταση της υ- 
γειας του, εκτός από υπηρεσίες εξόδων πυρκαγιάς 11 . 

Άρθρο 3 

1. Η παρ.2 του άρθρου 105 του Π.Δ.210/1992 (άρθρο 9 
Π.Δ. 101/1991 Α'44) καταργείται, η παρ.3 του ιδίου άρ¬ 
θρου (άρθρο 10 Π.Δ. 101/1991) αναριθμείται ως 2 και η 
παρ. 1 (άρθρο 8 Π .Δ. 101 /1991), καθώς και ο τίτλος το υ ως 
άνω άρθρου αντικαθίσταται ως εξής: 

"Άρθρο 105 

Ειδικές άδειες-Άδειες Εξετάσεων 

1 .Οι ειδικές άδειες και οι άδειες εξετάσεων που προβλέ- 
πονταιαπόταάρθραδΟπαρ.Ι και2και60τουΝ.2683/1999 
(Α 19) αντίστοιχα για τους πολιτικούς διοικητικούς υπαλ¬ 
λήλους χορηγούνται για τους ίδιους λόγους και με τις ίδιες 
προϋποθέσεις και στους υπαλλήλους του πυροσβεστικού 
προσωπικού του Πυροσβεστικού Σώματος", 

2. Στο Π.Δ.210/1992 προστίθεται άρθρο 105Α, ως ακο¬ 
λούθως: 

Άρθρο105Α 

Άδεια μητρότητας - διευκολύνσεις - καθήκοντα και 
χρόνος εργασίας γυναικείου πυροσβεστικού προσωπικού 

1. Στο γυναικείο πυροσβεστικό προσωπικό που κυοφορεί 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4143 


χορηγείται ύστερα από βεβαίωση του θεράποντος γιατρού 
για το χρόνο κύησης, άδεια μητρότητας ενός έτους, με 
πλήρεις αποδοχές με τη συμπλήρωση του τέταρτου μήνα 
κύησης, χωρίς δικαίωμα χορήγησης των διευκολύνσεων 
που προβλέπονται για τους πολιτικούς διοικητικούς υπαλ¬ 
λήλους του κράτους. Σε περίπτωση που σε κυοφορούσα υ¬ 
πάλληλο του πυροσβεστικού προσωπικού χορηγηθεί, λό¬ 
γω θεραπείας, κατά τη διάρκεια κύησης αναρρωτική άδεια, 
αυτή αφαιρείται από την ως άνω ετήσια άδεια. 

2. Στις υπαλλήλους του πυροσβεστικού προσωπικού 
που υιοθετούντέκνο, χορηγείται άδεια τριών (3) μηνών με 
πλήρεις αποδοχές εντός του πρώτου εξαμήνου μετά την 
περαίωση της διαδικασίας της υιοθεσίας, εφόσον το υιο¬ 
θετημένο τέκνο είναι ηλικίας έως έξι (6) ετών. 

3. Ο χρόνος εργασίας του γυναικείου πυροσβεστικού 
προσωπικού είναι όμοιος με εκείνο που ισχύει για τους άν- 
δρες. Κατ' εξαίρεση, δεν ανατίθεται στις μητέρες υπαλ¬ 
λήλους του πυροσβεστικού προσωπικού με παιδιά ηλι¬ 
κίας μέχρι τεσσάρων (4) ετών υπηρεσία Γ φυλακής, εκτός 
αν οι υπηρεσιακές ανάγκες το επιβάλλουν, λόγω έλλει¬ 
ψης προσωπικού. 

4. Με βάση γνωμάτευση του θεράποντος γυναικολόγου 
γιατρού δύνανται να ανατίθενται σε γυναίκες υπαλλή¬ 
λους κατά το χρόνο κύησής τους εσωτερικές ή εξωτερι¬ 
κές υπηρεσίες, που δεν επηρεάζουν την κύησή τους". 

Άρθρο 4 

Εφόσον υπηρεσιακοί λόγοι το επιβάλλουν, επιτρέπεται 
να ανατίθενται στους Διοικητές υπηρεσιών Νομού πα- 
ραλλήλως και καθήκοντα Διοικητή της Πυροσβεστικής Υ¬ 
πηρεσίας της πρωτεύουσας του Νομού. 

Άρθρο 5 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 23 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

ΑΠΟΦΑΣΕΙ Σ 

( 2 ) 

Πράξη Συμβουλίου Νομισματικής Πολιτικής 
αριθ. 19/23.9.1999 
(Άρθρο 12 του Ν. 2548/97) 

Διευκρίνιση διατάξεων της Πράξης ΣΝΠ 13/16.4.99 Υπο¬ 
χρεωτικές καταθέσεις στην Τράπεζα της Ελλάδος από 
πιστωτικά ιδρύματα των οποίων η πιστωτική επέκταση 
υπερβαίνει προβλεπόμενα όρια", όπως ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Τα άρθρα 2 και 7 του Ν. 2548/97 "Ρυθμίσεις για την 
Τράπεζα της Ελλάδος". 

β) Την ως άνω Πράξη ΣΝΠ, όπως ισχύει (τελευταία σχε¬ 
τική Πράξη ΣΝΠ 18/17.9.99). 


γ) Τη σκοπιμότητα διασφάλισης ίσων όρων ανταγωνι¬ 
σμού μεταξύ των πιστωτικών ιδρυμάτων κατά την εφαρ¬ 
μογή των διατάξεων της ως άνω Πράξης ΣΝΠ, αποφάσισε: 

Να διευκρινίσει τις σχετικές διατάξεις της Πράξης ΣΝΠ 
13/16.4.99, όπως ισχύει, ως εξής: 

Στην έννοια των υπολοίπων που λαμβάνονται υπόψη κα¬ 
τά τον υπολογισμό στις 30.9.99 και εφεξής τυχόν υπερ¬ 
βάσεων της πιστωτικής επέκτασης, υπάγονται και οι λοι¬ 
πές πάσης φύσεως πιστοδοτήσεις που αποτελούν υπο¬ 
κατάστατο πιστώσεων, καθώς και οι μεταφορές, 
πωλήσεις ή εκχωρήσεις δανείων, εφόσον δεν εξασφαλί¬ 
ζεται η πλήρης και μόνιμη μεταφορά του ενυπάρχοντος 
πιστωτικού κινδύνου. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως 

Ο Πρόεδρος 
ΛΟΥΚΑΣ ΠΑΠΑΔΗΜΟΣ 

Τα Μέλη 

Π. Θωμόπουλος Ν. Γκαργκάνας Β. Δρουκόπουλος 
Α. Μαντζαβίνος Ν. Παλαιοκρασσάς 

Ακριβές αντίγραφο 
Αθήνα, 24 Σεπτεμβρίου 1999 
Δ/νση Νομισματικής Πολιτικής 
και Τραπεζικών Εργασιών 

Ο Διευθυντής 
Π. ΚΥΡΙΑΚΟΠΟΥΛΟΣ 

-Φ- 

(3) 

Πράξη Συμβουλίου Νομισματικής Πολιτικής 
αριθ. 20/23.9.1999 
(Άρθρο 12 του Ν. 2548/97) 

Τροποποίηση της ΠΔ/ΤΕ 2185/24.3.93 που αφοράτη χρη¬ 
ματοδότηση των πιστωτικών ιδρυμάτων από την Τρά¬ 
πεζα της Ελλάδος ένανπ ενεχύρου τίτλων του Ελληνι¬ 
κού Δημοσίου. 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 
Αφού έλαβε υπόψη: 

α) Τα άρθρα 7 και 12 του Ν. 2548/97 "Ρυθμίσεις για την 
Τράπεζα της Ελλάδος". 

β) Την ΠΔ/ΤΕ 2185/24.3.93, όπως ισχύει (τελευταία σχε¬ 
τική ΠράξηΣ.Ν.Π. 14/18.5.99). 

γ) Την ΠΔ/ΤΕ 2407/26.3.97, σχετικά με τις καταθέσεις 
των πιστωτικών ιδρυμάτων στην Τράπεζα της Ελλάδος. 

δ) Τη σκοπιμότητα σταδιακής προσαρμογής του πλαι- 
σίου χρηματοδότησης των πιστωτικών ιδρυμάτων από 
την Τράπεζα της Ελλάδος προς το αντίστοιχο πλαίσιο που 
εφαρμόζει η Ευρωπαϊκή Κεντρική Τράπεζα και οι Εθνικές 
Κεντρικές Τράπεζες της ζώνης του ευρώ. 

ε) Την ανάγκη διευκόλυνσης των πιστωτικών ιδρυμάτων 
στην ανπμετώπιση ενδεχόμενης μεταβολής των συνθηκών 
ρευστότητας κατά τη μετάβαση στο έτος 2000, αποφάσισε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Να τροποποιήσει τις διατάξεις της παραγράφου 1 της 
Πράξης Σ.Ν.Π. 6/31.7.98, όπως ισχύει και να καθορίσει τα 
ακόλουθα: 

1. α) Το συνολικό ποσό που κατανέμεται στα πιστωτικά 
ιδρύματα με βάση τα κριτήρια που προβλέπονται στην 
Πράξη Σ.Ν.Π. 6/31.7.98 (εδάφιο α), όπως ισχύει, αυξάνε¬ 
ται από δρχ. 200 δισεκ. σε δρχ. 480 δισεκ. 

β) Το ποσό που προστίθεται μετά την κατά τα ως άνω κα¬ 
τανομή του συνολικού ορίου χρηματοδότησης καθορίζε¬ 
ται ως εξής: 

(ϊ) Δρχ 1.000 εκατ. για τις συνεταιριστικές τράπεζες, οι 
οποίες έχουν λάβει άδεια δραστηριοποίησης σε όλες τις 
περιοχές της χώρας από την Τράπεζα της Ελλάδος και 
δρχ 700 εκατ. για τις λοιπές συνεταιριστικές τράπεζες. 

(ϋ) Δρχ 2.000 εκατ. για τα λοιπά πιστωτικά ιδρύματα. 

γ) Αυξάνεται σε δρχ. 25 δισεκ. το επιπλέον ποσό που 
προβλέπεται για κάθε πιστωτικό ίδρυμα που έχει ορισθεί 
ως Βασικός Διαπραγματευτής στην αγορά τίτλων του Ελ¬ 
ληνικού Δημοσίου. 

Η προσαρμογή των ορίων σύμφωνα με τις διατάξεις της 
παρούσας παραγράφου ισχύει από 1 Οκτωβρίου 1999. 

2. Κατά τη χρονική περίοδο από 15 Νοεμβρίου 1999 μέ¬ 
χρι και 14 Ιανουάριου 2000, η χρηματοδότηση από την 
Τράπεζα της Ελλάδος των πιστωτικών ιδρυμάτων έναντι 
ενεχύρου τίτλων του Ελληνικού Δημοσίου δεν υπόκειται 


σε ποσοτικό περιορισμό, εφόσον καλύπτεται από αντί¬ 
στοιχη αξία τίτλων αποτιμημένων σύμφωνα με τα ισχύ ό¬ 
ντα. 

Κατά τα λοιπά η Πράξη Σ.Ν.Π. 6/31.7.98, όπως ισχύει, 
παραμένει αμετάβλητη. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 
ΛΟΥΚΑΣ ΠΑΠΑΔΗΜΟΣ 

Τα Μέλη 

Π. Θωμόπουλος Ν. Γκαργκάνας Β. Δρουκόπουλος 
Α. Μαντζαβίνος Ν. Παλαιοκρασσάς 

Ακριβές αντίγραφο 
Αθήνα, 24 Σεπτεμβρίου 1999 
Δ/νση Νομισματικής Πολιτικής 
και Τραπεζικών Εργασιών 

Ο Διευθυντής 
Π. ΚΥΡ IΑΚΟ Π ΟΥΔΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




